

Ειδικότητα στο Τ4Ε (ΠΕ02)

Ανακεφαλαίωση – Συνολική θεώρηση της *Ιλιάδας*

Παναγιώτα Παππά

Τμήμα (Κωδικός 2830)

Περιεχόμενα

[Ταυτότητα σεναρίου 3](#_Toc69224384)

[Βασική Ροή Σεναρίου 5](#_Toc69224385)

[Πλαίσιο Υλοποίησης 6](#_Toc69224386)

[Χρησιμοποιούμενα εργαλεία/μέσα 6](#_Toc69224387)

[Χρονοπρογραμματισμός 7](#_Toc69224388)

## Ταυτότητα σεναρίου

## Τάξη

Β΄Γυμνασίου

## Μάθημα/Γνωστικό Αντικείμενο

Αρχαία ελληνικά κείμενα από μετάφραση: ομηρικά έπη: *Ιλιάδα*

## Προσδοκώμενα μαθησιακά αποτελέσματα

## Οι μαθητές αναμένεται να:

## ανακαλέσουν στη μνήμη τους τις γνώσεις που αποκόμισαν σχετικά με το ιστορικό πλαίσιο, το θέμα, τη δομή της *Ιλιάδας*και τις διαφορές της από την *Οδύσσεια*

* ανακεφαλαιώσουν τις βασικές έννοιες σχετικά με τον πολιτισμό και τις αφηγηματικές τεχνικές των ομηρικών επών
* εμπεδώσουν την αποκτηθείσα γνώση
* συνεργάζονται για να αξιοποιήσουν την αποκτηθείσα γνώση
* εκφράζουν τις προτιμήσεις τους αναστοχαζόμενοι την αναγνωστική απόλαυση των ομηρικών επών

## Προαπαιτούμενες γνώσεις των μαθητών για την υλοποίηση του σεναρίου

## Γνώσεις χρήσης και αξιοποίησης των εργαλείων της e-meκαι της webexγια την απρόσκοπτη εκπόνηση των δραστηριοτήτωνκαι την επίτευξη των μαθησιακών στόχων

* Προγενέστερες γνώσεις από τη διδασκαλία της *Ιλιάδας*

## Χρόνος υλοποίησης (για 1-2 διδακτικές ώρες στην ψηφιακή τάξη)

1 διδακτική ώρα σύγχρονης εξ αποστάσεως διδασκαλίας

Σύντομη περιγραφή σεναρίου

Το παρόν διδακτικό σενάριο είναι σύμφωνο με το Πρόγραμμα Σπουδών στο Γυμνάσιο και στοχεύει στη συνολική θεώρηση της *Ιλιάδας*καλύπτοντας τη μία από τις δύο διδακτικές ώρες που προβλέπονται για το σκοπό αυτό. Ο εκπαιδευτικός με κατάλληλες διδακτικές ενέργειες επιχειρεί να εμπλέξει τους μαθητές και τις μαθήτριες σε μια διαδικασία εμβάθυνσης και αναστοχασμού στις σημαντικότερες πτυχές της *Ιλιάδας* (ιστορικό πλαίσιο, περιεχόμενο, βασικές έννοιες/θέματα και αφηγηματικές τεχνικές).Ξεκινώντας με την ενεργοποίηση του ενδιαφέροντος των μαθητώνατομικά μέσω της προβολής μιας παρουσίασης (coursepresentation) εικαστικού υλικού σχετικού με τις ιλιαδικές σκηνές που διδάχτηκαν, ο εκπαιδευτικός προτείνει στη συνέχεια ομαδοσυνεργατικές δραστηριότητες με τις οποίες οι μαθητές να εμπεδώσουν, να συστηματοποιήσουν και να αξιοποιήσουν τις γνώσεις τους εντάσσοντας το ομηρικό έπος στην εποχή τουκαι εστιάζοντας στα σημαντικότερα πολιτισμικά θέματα, στοιχεία αφήγησης και χαρακτηριστικά των ομηρικών ηρώων και ηρωίδων. Οι μαθητές και οι μαθήτριες εκπονούν τις δραστηριότητες και παρακολουθούν κριτικά αυτές των συμμαθητών τους. Τέλος, μέσω μιας μικρής δημοσκόπησης (polling) της Webexκαι μέσα από συζήτηση υπό την καθοδήγηση του εκπαιδευτικού ανιχνεύονται οι προσωπικές προτιμήσεις των μαθητών, οι οποίες προέκυψαν από την αναγνωστική απόλαυση των ομηρικών επών.

## Δραστηριότητεςπου οδηγούν στην ενεργητικήεμπλοκή των μαθητών

Οι ατομικές και ομαδικές δραστηριότητες είναι σχεδιασμένες με τέτοιον τρόπο, ώστε να προάγουν την ενεργητική μάθηση στη συνολική θεώρηση του ομηρικού έπους, μέσα από τη συζήτηση και τη συνεργασία με τους συμμαθητές και τον εκπαιδευτικό, με απώτερο στόχο να επικοινωνήσουν σφαιρικά με το κείμενο που διδάχτηκαν και να εκτιμήσουν την λογοτεχνική του αξίααποτιμώντας την αισθητική απόλαυση που δοκίμασαν από τη μελέτη του.

## Χρησιμοποιούμενα εργαλεία (ονομαστικά)

## Σύγχρονης διδασκαλίας:

## Πλατφόρμα σύγχρονης διδασκαλίας webex

* Διαμοιρασμός παρουσίασης powerpoint (sharefile)
* Διαμοιρασμός οθόνης (sharescreen)
* Χωρισμός σε ομάδες (breakoutsessions)
* Chat
* Emoticons
* Raise hand
* Δημοσκόπηση (polling)

## Ασύγχρονης διδασκαλίας:

## Πλατφόρμα ασύγχρονης διδασκαλίας e-me

* Τοίχος
* Αρχεία
* Ερωτήσεις: Σωστό/Λάθος (e-mecontent: Question set/Quiz)
* Άσκησηαντιστοίχισης (e-me content: Drag the Words)
* Άσκησηαντιστοίχισης (e-me content: Drag and Drop)
* Παρουσίαση(e-me content: Course presentation)

## 

## Βασική Ροή Σεναρίου

## Πλαίσιο Υλοποίησης

Το παρόν διδακτικό σενάριο υλοποιείται με τη μορφή εξ αποστάσεως δραστηριοτήτων, οι οποίες ανατίθενται στους μαθητές και στις μαθήτριες και εκπονούνται σύγχρονα μέσω της πλατφόρμας σύγχρονης εκπαίδευσης webex και της πλατφόρμας ασύγχρονης εκπαίδευσης e-me. Στόχος είναι η ενεργοποίηση γνωστικών και κοινωνικών δεξιοτήτων των μαθητών/τριών.

## Χρησιμοποιούμενα εργαλεία/μέσα

***Πλατφόρμα σύγχρονης διδασκαλίας webex***

* *Διαμοιρασμόςαρχείουpowerpoint (sharefile)*
  + αφόρμηση, ενεργοποίηση ενδιαφέροντος και προγενέστερης γνώσης
* *Διαμοιρασμός οθόνης (sharescreen)*
  + παρουσίαση εργασιών/αποτελεσμάτων δημοσκόπησης
* *Make presenter*
  + παρουσίαση εργασιών
* *Raise hand*
  + ατομική δραστηριότητα
* *Χωρισμός σε ομάδες (breakoutsessions)*
  + εκπόνηση ομαδικών δραστηριοτήτων
* *Chat*
  + επικοινωνία, συζήτηση, σχολιασμός, αξιολόγηση, ατομική απάντηση (αντί προφορικής απάντησης)
* *Emoticons*
  + μη λεκτική επικοινωνία, έκφραση συναισθημάτων/ αντιδράσεων
* *Δημοσκόπηση/ Polling*
  + διερεύνηση προτιμήσεων, αναστοχασμός

***Πλατφόρμα ασύγχρονης διδασκαλίας e-me***

* *Τοίχος*
  + ανάρτηση εργασιών, σχολιασμός, αξιολόγηση, συζήτηση
* *Αρχεία*
  + βοηθητικό υλικό για την εκπόνηση ομαδικής δραστηριότητας
* *Ασκήσεις e-me content: Question set/ Quiz (Ερωτήσεις «Σωστό/Λάθος»)*
  + εκπόνηση ομαδικής δραστηριότητας
* *Ασκήσεις e-me content: Drag Text (Drag the words: άσκησηαντιστοίχισης)*
  + εκπόνηση ομαδικής δραστηριότητας
* *Ασκήσεις e-me content: Drag and drop (άσκησηαντιστοίχισης)*
  + εκπόνηση ομαδικής δραστηριότητας
* *Ασκήσεις e-me content: Course presentation* 
  + αφόρμηση, ενεργοποίηση ενδιαφέροντος

***Εξωτερικός Σύνδεσμος***

* <http://ebooks.edu.gr/ebooks/v/html/8547/2296/Omirika-Epi-Iliada_B-Gymnasiou_empl/>

## Χρονοπρογραμματισμός

|  |  |  |  |
| --- | --- | --- | --- |
| **Χρονοπρογραμματισμός** | **Δραστηριότητα** | **Περιγραφή** | **Εκπαιδευτικά μέσα** |
| **Φάση 1.**  **Αφόρμηση – Ενεργοποίηση ενδιαφέροντος**  (Διάρκεια: 5 λεπτά) | Παρακολουθήστε την παρουσίαση (coursepresentation) και ανακαλύψτε σε ποια σκηνή της *Ιλιάδας*αναφέρονται τα προβαλλόμενα έργα τέχνης. | Οι μαθητές βλέπουν τις διαφάνειες μέσω *διαμοιρασμού* από τον εκπαιδευτικόστηνπλατφόρμαwebex και μετά από κάθε διαφάνεια απαντούνείτε προφορικά είτε γραπτά στο chat.Με τα emoticons εκφράζουν τις προσωπικές τους προτιμήσεις για τα έργα. | Webex:   * Διαμοιρασμός αρχείων (sharefile) * chat * emoticons   E-me:   * course presentation (e-me content) * <https://content.e-me.edu.gr/wp-admin/admin-ajax.php?action=h5p_embed&id=1063682> |
| **Φάση 2.**  **Παρουσίαση περιεχομένου**  (Διάρκεια: 10 λεπτά) | **Ατομική Δραστηριότητα**  Αφηγηθείτε με δυο λόγια το περιεχόμενο των προηγούμενων επεισοδίων από την *Ιλιάδα,* τα οποία θυμηθήκαμε.Μπορείτε να συμβουλευτείτε το σχολικό βιβλίο σας ή το ηλεκτρονικό βιβλίο. | Ο εκπαιδευτικός διαμοιράζοντας την οθόνη του παρουσιάζει την αντίστοιχη διδαγμένη ενότητα από το ηλεκτρονικό σχολικό βιβλίο. Οι μαθητές απαντούν σηκώνοντας το χεράκι (raisehand).Οι υπόλοιποι μαθητές συμπληρώνουν ή σχολιάζουν,προφορικά ή στο chat, όπου κρίνεται απαραίτητο. | Webex:   * Διαμοιρασμός οθόνης (sharescreen) * Raise hand * Chat   Εξωτερικός σύνδεσμος:   * Διαδραστικό Σχολικό βιβλίο   <http://ebooks.edu.gr/ebooks/v/html/8547/2296/Omirika-Epi-Iliada_B-Gymnasiou_empl/> |
| **Φάση 3.**  **Ομαδικές δραστηριότητες**  (Διάρκεια: 10 λεπτά) | **Ομαδικές δραστηριότητες (4-5 ατόμων)**  1η Δραστηριότητα:  Απαντήστε σε ερωτήσεις τύπου: «Σωστό-Λάθος» πάνω στην Εισαγωγή στην *Ιλιάδα,* που είναι αναρτημένη στον τοίχο της κυψέλης μας στην e-me. Μπορείτε να συμβουλευτείτε το σχετικό έγγραφο από τα Αρχεία της κυψέλης ή το σχολικό βιβλίο.  2η Δραστηριότητα:  Κάντε την άσκηση «Οι παρακάτω ορισμοί σε ποιους όρους αναφέρονται;» (της μορφής «Σύρετε τις λέξεις και αποθέστε τις στα κουτάκια»), που είναι αναρτημένη στον τοίχο της κυψέλης μας στην e-me.Οι ορισμοί αφορούν σε έννοιες, αφηγηματικές τεχνικές και εκφραστικά μέσα.  3η Δραστηριότητα:  Σύρετε και αποθέστε στα κουτάκια κάτω από την εικόνα των γυναικείων μορφών της *Ιλιάδας*το όνομα της καθεμιάς και τον αντίστοιχο χαρακτηρισμό της. Θα βρείτε την άσκηση αναρτημένη στον τοίχο της κυψέλης μας στην e-me.  4η Δραστηριότητα:  Αναρτήστε στον τοίχο της κυψέλης μαςένα κείμενο80 περίπου λέξεων για την έννοια της τιμής όπως την αντιλαμβάνεται ο Αχιλλέας στην Α ραψωδία και ο Έκτορας στη Ζ ραψωδία. Μπορείτε να συμβουλευτείτε τις αντίστοιχες ενότητες του σχολικού βιβλίου. | Οι μαθητές σε ομάδες εκπονούν δραστηριότητες, που έχει δημιουργήσει ο εκπαιδευτικός, αξιοποιώντας εργαλεία της e-me.  Ο εκπαιδευτικός εκ περιτροπής μπαίνει στα εικονικά δωμάτια, για να ενισχύσει την προσπάθεια των ομάδων και να λύσει απορίες. | Webex:   * Τηλεσυνεργασίαbreakoutsessions   *E-me:*   * Αρχεία * Ερωτήσεις «Σωστό/Λάθος» (e-me content Question Set/ Quiz)<https://content.e-me.edu.gr/wp-admin/admin-ajax.php?action=h5p_embed&id=1050863> * Άσκησηαντιστοίχισης (e-me content Drag Text/Drag the words)   <https://content.e-me.edu.gr/wp-admin/admin-ajax.php?action=h5p_embed&id=279555>   * Άσκησηαντιστοίχισης (e-me content Drag and drop)   <https://content.e-me.edu.gr/wp-admin/admin-ajax.php?action=h5p_embed&id=1052549>   * Τοίχος   Εξωτερικοί σύνδεσμοι:   * Διαδραστικό Σχολικό βιβλίο   <http://ebooks.edu.gr/ebooks/v/html/8547/2296/Omirika-Epi-Iliada_B-Gymnasiou_empl/index01.html>  <http://ebooks.edu.gr/ebooks/v/html/8547/2296/Omirika-Epi-Iliada_B-Gymnasiou_empl/> |
| **Φάση 4**.  **Παρουσίαση στην ολομέλεια -Αξιολόγηση**  (Διάρκεια 15 λεπτά) | Παρουσιάστε στους συμμαθητές σας τις εργασίες σας. Σχολιάστε τις εργασίες των άλλων ομάδων. | Ο εκπαιδευτικός κάνει presenter ένα μαθητή από κάθε ομάδα, ο οποίος παρουσιάζει στην ολομέλεια την εργασία της ομάδας. Οι υπόλοιποι μαθητές διατυπώνουν σχόλια, παρατηρήσεις, διορθώσεις ή συμπληρώσεις στις εργασίεςτων άλλων ομάδων.  Ο εκπαιδευτικός παρέχει ανατροφοδότηση και αξιολογεί τη συμμετοχή των μαθητών τόσο στις δραστηριότητες όσο και στο σχολιασμό (προφορικό, chat, τοίχος). | Webex:   * Τηλεσυνεργασία * Διαμοιρασμός οθόνης (sharescreen) * makepresenter * chat   e-me:   * Τοίχος |
| **Φάση 5.**  **Αναστοχασμός - Ανακεφαλαίωση**  (Διάρκεια: 5 λεπτά) | Απαντήστε στις ερωτήσεις της δημοσκόπησης (1. Ποιο έπος προτιμάτε; Α. Την Ιλιάδα Β. Την Οδύσσεια 2. Γιατί;) Δείτε τα αποτελέσματα της δημοσκόπησης στην οποία συμμετείχατε Συζητήστε επ’ αυτών με τους συμμαθητές σας, αξιοποιώντας και το *chat*και τα *emoticons*της webex. | Οι μαθητές απαντούν σε μια μικρή δημοσκόπηση ανίχνευσης των προσωπικών τους προτιμήσεων που προέκυψαν από την αναγνωστική απόλαυση των ομηρικών επών. Στη συνέχεια με την καθοδήγηση του εκπαιδευτικού συζητούν για τα αποτελέσματα της δημοσκόπησης, τα οποία βλέπουν με διαμοιρασμό της οθόνης του εκπαιδευτικού. Το μάθημα ολοκληρώνεται από τον εκπαιδευτικό με τη διατύπωση του γενικού συμπεράσματος που προκύπτει από τις γνώμες των μαθητών. | Webex:   * Τηλεσυνεργασία * Διαμοιρασμός οθόνης (sharescreen) * Δημοσκόπηση Polling * Chat * Emoticons |

## https://docs.google.com/drawings/u/0/d/s6pOCU8QBU8-mMZs-5hQNtQ/image?w=710&h=10&rev=1&ac=1&parent=1v2JmNdkXXVojQmiMkEGouDwVmfAA7unKΟδηγίες για την υλοποίηση του σεναρίου

Η σύγχρονη διδασκαλία απαιτεί πολύ καλή και εκ των προτέρων οργάνωση από τον εκπαιδευτικό, ώστε να μη χάνεται πολύτιμος χρόνος σε ενέργειες, όπως ο διαμοιρασμός εγγράφων, βίντεο, η επιλογή ομάδων κ.λπ.. Έτσι, ο εκπαιδευτικός έχει προετοιμάσει όλα τα υλικά και τα μέσα που θα χρησιμοποιήσει στο μάθημα και έχει προαποφασίσει το χρόνο για την υλοποίηση κάθε δραστηριότητας. Καλό είναιοι ομαδικές δραστηριότητες που έχουν δημιουργηθεί να ανταποκρίνονται τόσο στο μέγεθος των ομάδων όσο και στις δυνατότητές τους (γνωστικές, ψηφιακές). Ο εκπαιδευτικός που γνωρίζει το γνωστικό επίπεδο και τα κοινωνικοπολιτισμικά χαρακτηριστικά των μαθητών και μαθητριών του προσαρμόζει το βαθμό δυσκολίας και το στιλ διδασκαλίας στις ανάγκες τους (π.χ. μαθησιακές δυσκολίες, βαθμός ελληνομάθειας). Έτσιοι δύο πρώτες φάσεις του σεναρίου, καθώς και η τελευταία, στοχεύουν στην ανταπόκριση όλων των μαθητών/τριών, ακόμη και εκείνων που αντιμετωπίζουν δυσκολίες (ατομικές δραστηριότητες επί του περιεχομένου, έκφραση απόψεων/ προτιμήσεων).

Σημαντικόείναι, επίσης, οι εργασίες να είναι διαφορετικές για κάθε ομάδα, ώστε η οργάνωση του μαθήματος να συνάδει με τις αρχές της διαφοροποιημένης διδασκαλίας, να εξασφαλίζεται μεγαλύτερη ποικιλία στο μάθημα και να διατηρείται το ενδιαφέρον των μαθητών/τριών αμείωτο, ακόμα κι όταν στο προσκήνιο έρχονται οι εργασίες των συμμαθητών τους. Για το λόγο αυτό οι ομαδικές εργασίες παρουσιάζουν ποικιλία (διαφορετικοί τύποι δραστηριοτήτων: ασκήσεις/παραγωγή λόγου/οπτικά ερεθίσματα και διαφορετικές θεματικές: εισαγωγή/έννοιες/πρόσωπα του έργου/πολιτισμός).

Τέλος, ο εκπαιδευτικός οφείλει να ενθαρρύνει τη συμμετοχή όλων των μαθητών σε όλες τις φάσεις του μαθήματος, ενεργοποιώντας και διευκολύνοντας την πρόσβασή τους σε όλα τα διαθέσιμα εργαλεία που παρέχει η εξ αποστάσεως εκπαίδευση για συνεργατική μάθηση και επικοινωνία.